সুব্রহ্মণ্যম স্বামী
সুব্রহ্মণ্যম স্বামী (জন্ম: ১৫ সেপ্টেম্বর ১৯৩৯) একজন ভারতীয় রাজনীতিবিদ, অর্থনীতিবিদ এবং পরিসংখ্যানবিদ। রাজনীতিতে যোগ দেওয়ার আগে, তিনি দিল্লির ইন্ডিয়ান ইনস্টিটিউট অফ টেকনোলজিতে গাণিতিক অর্থনীতির অধ্যাপক ছিলেন। তিনি তার হিন্দু জাতীয়তাবাদী মতামতের জন্য পরিচিত। স্বামী ভারতের পরিকল্পনা কমিশনের সদস্য ছিলেন এবং চন্দ্র শেখর সরকারের একজন ক্যাবিনেট মন্ত্রী ছিলেন। ১৯৯৪ এবং ১৯৯৬ এর মধ্যে স্বামী প্রাক্তন প্রধানমন্ত্রী পি. ভি. নরসিংহ রাওয়ের অধীনে শ্রম মান ও আন্তর্জাতিক বাণিজ্য কমিশনের চেয়ারম্যান ছিলেন। স্বামী জনতা পার্টির দীর্ঘদিনের সদস্য ছিলেন, ২০১৩ সাল পর্যন্ত তিনি ভারতীয় জনতা পার্টিতে যোগদানের আগে পর্যন্ত এর সভাপতি ছিলেন। তিনি চীন, পাকিস্তান এবং ইসরায়েলের সাথে ভারতের বৈদেশিক বিষয় নিয়ে লিখেছেন । তিনি ২০১৬ সালের ২৬ই এপ্রিল রাজ্যসভায় ৬ বছরের মেয়াদের জন্য মনোনীত হন, যার মেয়াদ ২০২২-এ ২৪ এপ্রিল শেষ হয়।